proxectonos/corpus_dominio_legal_administrativo_tmp huggingface dataset:
RESOLUCIÓN do 14 de marzo de 2019, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 4 de maio de 2018, pola que se establecen as bases reguladoras das axudas e subvencións para os obradoiros duais de emprego da Comunidade Autónoma de Galicia, e se procede á súa convocatoria para o ano 2018 (Diario Oficial de Galicia número 97, do 23 de maio).
Consellería de Economía, Emprego e Industria — III. Outras disposicións — 27/03/2019

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 25.7 da Orde da Consellería de Economía, Emprego e Industria do 4 de maio de 2018 (DOG núm. 97, do 23 de maio) pola que se estableceron as bases reguladoras e se procedeu á convocatoria pública das axudas e subvencións para os obradoiros duais de emprego da Comunidade Autónoma de Galicia para o ano 2018 (código de procedemento TR353A) establece que, as subvencións concedidas publicaranse, con expresión da entidade beneficiaria, a contía e a finalidade, no
Diario Oficial de Galicia
de acordo co disposto na Lei 9/2007 do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2018 para os obradoiros duais de emprego no ámbito da Comunidade Autónoma de Galicia, concibidos como programas de formación, práctica profesional e, no caso dos concellos, mancomunidades e entidades públicas dependentes, para incentivos á contratación temporal en empresas destinados a promover a inserción laboral das persoas participantes nos obradoiros duais de emprego.
O financiamento das axudas previstas na orde de convocatoria efectuouse con cargo aos créditos das aplicacións 09.41.322A.460.2 e 09.41.322A.460.1 (código de proxecto 2014 00543). A Orde da Consellería de Economía, Emprego e Industria do 1 de agosto de 2018 (DOG núm. 154, do 13 de agosto) ampliou a dotación orzamentaria inicial establecida na orde da convocatoria na aplicación orzamentaria 09.41.322A.460.2 (código de proxecto 2014 00543). As aplicacións mencionadas están financiadas por fondos finalistas transferidos polo Servizo Público de Emprego Estatal.
En consecuencia,
Ordenar a publicación no
Diario Oficial de Galicia
das subvencións concedidas para o programa de obradoiros duais de emprego da Comunidade Autónoma de Galicia, ao abeiro da Orde do 4 de maio de 2018 (DOG núm. 97, do 23 de maio), segundo o anexo desta resolución.
Santiago de Compostela, 14 de marzo de 2019
DECRETO 126/2019, do 9 de outubro, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 17/10/2019

En virtude do establecido nos artigos 7, 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e no artigo 8 do seu Regulamento de réxime interno, e de acordo coa proposta efectuada polas entidades e organizacións correspondentes,
Artigo 1
Noméanse membros titulares do Consello Económico e Social de Galicia as persoas que se indican a continuación:
– En representación do Sindicato Nacional de Comisións Obreiras de Galicia (CC.OO.): Carlos Pardo Pardo.
– En representación da Confederación de Empresarios de Galicia: José Manuel Maceira Blanco.
– En representación do Consello de Economía Social: Antón Insua López.
Artigo 2
Noméanse membros suplentes do Consello Económico e Social de Galicia as persoas que se indican a continuación:
– En representación do Sindicato Nacional de Comisións Obreiras de Galicia (CC.OO.): Alejandro Rodríguez Pazos.
– En representación da Confederación de Empresarios de Galicia: María del Mar Barreiro Mariño e Cristina Rama Molinos.
Santiago de Compostela, nove de outubro de dous mil dezanove
DECRETO 125/2019, do 9 de outubro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 17/10/2019

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e no artigo 9.e) do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Confederación de Empresarios de Galicia,
Artigo único
Que cese como membro suplente do Consello Económico e Social de Galicia, en representación da Confederación de Empresarios de Galicia, José Manuel Maceira Blanco.
Santiago de Compostela, nove de outubro de dous mil dezanove
EXTRACTO da Orde do 19 de setembro de 2019 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2019 (código de procedemento MR465A).
Consellería do Medio Rural — III. Outras disposicións — 15/10/2019

BDNS (Identif.): 476707.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos produtos vexetais fosen afectados polas medidas fitosanitarias adoptadas en virtude dunha declaración da presenza da praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2014-2020 e no Regulamento (UE) nº 702/2014 da Comisión, do 25 de xuño.
2. No caso de produtores de plantas de viveiro, estes deberán estar inscritos nos correspondentes rexistros oficiais, polo que non será posible o outorgamento de indemnización se no momento da inspección inicial o viveiro non cumpre este trámite.
Segundo. Obxecto
Esta orde ten por obxecto:
a) Establecer, no marco dos programas de control e loita contra pragas de corentena, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2019 (procedemento MR465A).
Terceiro. Bases reguladoras
Orde do 19 de setembro de 2019 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2019 (código de procedemento MR465A).
Cuarto. Importe
Para a concesión das subvencións convocadas destinarase un crédito de 9.104,50 euros. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes a partir do día seguinte ao da publicación desta orde no
Diario Oficial de Galicia
, incluíndo ambas as dúas datas no cómputo do prazo.
Santiago de Compostela, 19 de setembro de 2019
RESOLUCIÓN do 30 de setembro de 2019, da Dirección Xeral de Educación, Formación Profesional e Innovación Educativa, pola que se convoca o curso de actualización para o desenvolvemento da función directiva.
Consellería de Educación, Universidade e Formación Profesional — III. Outras disposicións — 15/10/2019

Para o obxecto de convocar o curso de actualización para o desenvolvemento da función directiva, resolvo anunciar:
Primeiro. Que no portal web da Consellería de Educación, Universidade e Formación Profesional (www.edu.xunta.gal), estará dispoñible a Resolución do 30 de setembro de 2019, da Dirección Xeral de Educación, Formación Profesional e Innovación Educativa, pola que se convoca o curso de actualización para o desenvolvemento da función directiva.
Segundo. Que o prazo de presentación de solicitudes será de dez días hábiles a partir do día seguinte ao da publicación deste anuncio no
Diario Oficial de Galicia
.
Terceiro. Que a presentación e xestión de solicitudes de participación se realizará a través da plataforma de formación do profesorado FProfe: https://www.edu.xunta.es/fprofe.
Santiago de Compostela, 30 de setembro de 2019
ORDE do 23 de setembro de 2019 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 07/10/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O cesamento de Xavier Ríos González como vogal representante do Concello de Vilagarcía de Arousa no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 23 de setembro de 2019
ORDE do 3 de setembro de 2019 pola que se dispón o nomeamento dun membro do Consello Asesor en Investigación e Innovación de Galicia.
Consellería de Economía, Emprego e Industria — II. Autoridades e persoal — 09/10/2019

A Lei 5/2013, do 30 de maio, de fomento da investigación e da innovación de Galicia, modificada pola Lei 13/2015, do 24 de decembro, de medidas fiscais e administrativas, creou o Consello Asesor en Investigación e Innovación de Galicia como o órgano colexiado de participación e consulta dos axentes do Sistema galego de investigación e innovación nos asuntos relacionados coa investigación, transferencia, valorización e innovación.
Mediante a Orde do 25 de xuño de 2019, publicada no DOG núm. 129, do 9 de xullo, nomeáronse os membros do Consello Asesor en Investigación e Innovación de Galicia, de acordo cos artigos 22.1 e 22.3 da dita lei.
O artigo 2 da dita orde dispón que, unha vez que o Consello Galego de Cámaras designe unha persoa en representación das empresas, se procederá ao seu nomeamento e dese modo quedará completada a composición do Consello Asesor.
E consecuencia, e por proposta do citado axente,
Artigo 1
Nomear a seguinte persoa como membro do Consello Asesor en Investigación e Innovación de Galicia:
En representación do Consello de Cámaras de Galicia a:
Miguel Ángel García Miguéns.
Artigo 2
O dito nomeamento, conforme o artigo 22.4 da Lei 5/2013, do 30 de maio, de fomento da investigación e da innovación de Galicia, modificado pola Lei 13/2015, do 24 de decembro, de medidas fiscais e administrativas, terá unha duración do mandato de catro anos, sen posibilidade de reelección.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de setembro de 2019
ORDE do 23 de setembro de 2019 pola que se dispón o nomeamento dunha vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 07/10/2019

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O nomeamento de Paola María Mochales como vogal representante do Concello de Vilagarcía de Arousa no Consello de Administración da Autoridade Portuaria de Vilagarcía de Arousa.
Santiago de Compostela, 23 de setembro de 2019
RESOLUCIÓN do 25 de setembro de 2019 pola que se prorroga a vixencia do encargo á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, para a execución dos traballos descritos no prego de prescricións técnicas do expediente relativo á demolición do antigo Hospital Xeral de Lugo.
Servizo Galego de Saúde — III. Outras disposicións — 07/10/2019

I. Mediante a Resolución do 21 de novembro de 2018, do presidente do Servizo Galego de Saúde, encargouse á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, a execución dos traballos descritos no prego de prescricións técnicas do expediente relativo á demolición do antigo Hospital Xeral de Lugo.
II. De conformidade co establecido na condición básica número 6 Duración, o encargo terá unha vixencia de sete meses contados desde a sinatura da acta de implantación, podendo ser acordadas as prórrogas do prazo de execución que sexan necesarias sempre e cando estean xustificadas as causas do atraso e sen que supoñan en ningún caso incremento do importe total do encargo.
III. A acta de implantación asinouse o 5 de decembro de 2018, polo que a vixencia do presente encargo remataba o pasado 4 de xullo de 2019.
IV. Mediante a Resolución desta presidencia do 29 de maio de 2019, e logo de solicitude do xerente de zona de Transformación Agraria, S.A., S.M.E., M.P. (Tragsa), prorrogouse, por un período de tres meses, a vixencia do encargo que rematará o vindeiro 4 de outubro de 2019.
V. Mediante o escrito do 9 de setembro de 2019, o xerente de zona de Transformación Agraria, S.A., S.M.E., M.P. (Tragsa) solicita unha nova prórroga de corenta e cinco días naturais, xustificando as causas do atraso na execución das obras na complexidade das operacións de demolición mecánica e da desmontaxe da estrutura metálica, que a incorporación de grandes máquinas de demolición tivo que facerse de forma paulatina por motivos de seguridade e que a situación das zapatas impide que poidan ser arrincadas sendo necesario picalas e fragmentalas, circunstancias todas elas dificilmente previsibles inicialmente e que retardaron os traballos.
VI. Mediante o escrito do 9 de setembro de 2019, o director das obras informa favorablemente a solicitude de prórroga.
Á vista destas circunstancias e no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia, e o artigo 4 do Decreto 43/2013, do 21 de febreiro, polo que se establece a estrutura orgánica do Servizo Galego de Saúde,
Prorrogar, por un período de corenta e cinco días naturais, a vixencia do encargo á empresa pública Empresa de Transformación Agraria, S.A., S.M.E., M.P. (Tragsa), como medio propio personificado, para a execución dos traballos descritos no prego de prescricións técnicas do expediente relativo á demolición do antigo Hospital Xeral de Lugo, cuxa vixencia rematará o vindeiro 18 de novembro de 2019.
Santiago de Compostela, 25 de setembro de 2019
RESOLUCIÓN do 25 de setembro de 2019 pola que se corrixe a oferta de emprego público de prazas de persoal de Administración e servizos para o ano 2018.
Universidade de Santiago de Compostela — III. Outras disposicións — 07/10/2019

Advertido un erro no anexo da resolución publicada no
Diario Oficial de Galicia
núm. 248, de luns 31 de decembro, no número de prazas reservadas para promoción interna, xa que non se acada a porcentaxe do 25 % previsto no artigo 80 da Lei 2/2015, do 29 de abril, de emprego público de Galicia, e co fin de dar cumprimento ao legalmente establecido, procédese a incrementar 1 praza na quenda de promoción interna e minorar 1 praza de quenda libre. Esta modificación non comporta ningunha alteración na oferta de emprego pública autorizada, nin na taxa de reposición correspondente a ese exercicio.
Tendo en conta o anterior, a Xerencia da Universidade de Santiago de Compostela, no uso das atribucións conferidas no artigo 91 dos estatutos desta universidade, aprobados polo Decreto 14/2014, do 30 de xaneiro, resolve que se publique a seguinte corrección onde di:
Debe dicir:
Santiago de Compostela, 25 de setembro de 2019
RESOLUCIÓN do 17 de setembro de 2019 pola que se dá publicidade aos acordos de colaboración subscritos no segundo cuadrimestre do ano 2019.
Fondo Galego de Garantía Agraria — III. Outras disposicións — 07/10/2019

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade á relación dos acordos de colaboración subscritos polo Fondo Galego de Garantía Agraria no segundo cuadrimestre do ano 2019 e que se relacionan no anexo desta resolución.
Santiago de Compostela, 17 de setembro de 2019
RESOLUCIÓN do 19 de setembro de 2019, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro para a dinamización dos centros comerciais abertos e prazas de abastos de Galicia, e se procede á súa convocatoria (código de procedemento CO300A).
Consellería de Economía, Emprego e Industria — III. Outras disposicións — 07/10/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da Orde de 7 de febreiro de 2017, procédese á publicación das subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria (CO300A).
Crédito orzamentario: 2.024.128,85 euros.
Aplicación orzamentaria: 09.30.751A.781.1.
Santiago de Compostela, 19 de setembro de 2019
RESOLUCIÓN do 19 de setembro de 2019, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (código de procedemento CO300B).
Consellería de Economía, Emprego e Industria — III. Outras disposicións — 07/10/2019

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde do 20 de marzo de 2018, procédese á publicación das subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (CO300B).
Crédito orzamentario: 500.000,00 euros.
Aplicación orzamentaria: 09.30.751A 781.1.
Santiago de Compostela, 19 de setembro de 2019
RESOLUCIÓN do 27 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Axencia Galega da Industria Forestal — III. Outras disposicións — 09/10/2019

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Dar publicidade á relación dos convenios subscritos pola Axencia Galega da Industria Forestal no segundo cuadrimestre do ano 2019, que se incorpora como anexo a esta resolución.
Santiago de Compostela, 27 de setembro de 2019
RESOLUCIÓN do 16 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Augas de Galicia — III. Outras disposicións — 09/10/2019

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) establece que cada consellería ou entidade, deberá publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2019, que se incorpora como anexo a esta resolución.
Santiago de Compostela, 16 de setembro de 2019
RESOLUCIÓN do 24 de setembro de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade aos convenios de colaboración subscritos no segundo cuadrimestre de 2019.
Consellería de Infraestruturas e Mobilidade — III. Outras disposicións — 09/10/2019

Consonte o establecido no artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro), procédese a publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a este mandato,
Artigo 1
Darlle publicidade aos convenios subscritos pola Consellería de Infraestruturas e Mobilidade no segundo cuadrimestre do ano 2019, que se incorporan como anexo I a esta resolución.
Artigo 2
Así mesmo, e para os efectos de completar a Resolución do 20 de maio de 2019, da Secretaría Xeral Técnica da Consellería de Infraestruturas e Mobilidade, pola que se dá publicidade aos convenios de colaboración subscritos no primeiro cuadrimestre de 2019 (DOG núm. 101, do 29 de maio), dáse publicidade aos convenios de colaboración pendentes de publicar subscritos no primeiro cuadrimestre do ano 2019 por esta consellería, que se incorpora como anexo II a esta resolución.
Santiago de Compostela, 24 de setembro de 2019
RESOLUCIÓN do 27 de setembro de 2019 pola que se dá publicidade a unha encomenda de xestión ao medio propio Tecnologías y Servicios Agrarios, S.A. (Tragsatec).
Axencia Galega da Industria Forestal — III. Outras disposicións — 08/10/2019

Obxecto: prestar apoio técnico e administrativo na tramitación das axudas aos investimentos en tecnoloxías forestais, procesamento, mobilización e comercialización de produtos forestais.
Natureza e alcance da xestión encomendada: esta encomenda ten natureza intersubxectiva, ao ter Tragsatec a consideración de medio propio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
Prazo de vixencia: desde o 1 de marzo de 2019 ata o 30 de novembro de 2019.
Orzamento: 92.809,32 €.
Financiamento: esta encomenda tramítase con cargo aos orzamentos da Comunidade Autónoma de Galicia para o ano 2019, aplicación orzamentaria 09.A4.741A.640.0, proxecto contable 2018 00005.
Santiago de Compostela, 27 de setembro de 2019
RESOLUCIÓN do 25 de setembro de 2019 pola que se publican os convenios de colaboración subscritos no segundo cuadrimestre de 2019.
Axencia Galega de Desenvolvemento Rural — III. Outras disposicións — 08/10/2019

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2019, que figuran no anexo.
Santiago de Compostela, 25 de setembro de 2019
RESOLUCIÓN do 26 de setembro de 2019, da Dirección Xeral de Educación, Formación Profesional e Innovación Educativa, pola que se resolve definitivamente a relación de centros docentes autorizados para a implantación do bacharelato de excelencia en ciencias e tecnoloxía (STEMbach) para o curso 2019/20.
Consellería de Educación, Universidade e Formación Profesional — III. Outras disposicións — 08/10/2019

De conformidade co establecido no ordinal décimo noveno, punto 2, da Resolución desta consellería, do 22 de maio de 2019, pola que se regula o bacharelato de excelencia en ciencias e tecnoloxía (STEMbach) para o curso 2019/20, esta dirección xeral
Primeiro. Publicar a relación definitiva de centros docentes autorizados para a súa implantación definitiva segundo se relaciona:
Segundo. Contra esta resolución as persoas interesadas poden interpoñer recurso de alzada, ante a conselleira de Educación, Universidade e Formación Profesional, no prazo dun mes contado a partir do día seguinte ao da publicación no portal educativo, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 26 de setembro de 2019
RESOLUCIÓN do 20 de setembro de 2019, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 2 de abril de 2019, pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executarán as organizacións non gobernamentais de desenvolvemento e se procede á súa convocatoria.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/10/2019

Conforme o establecido no artigo 25 da Orde do 2 de abril de 2019 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executarán as organizacións non gobernamentais de desenvolvemento e procédese á súa convocatoria, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 19 de xullo de 2019, de conformidade coa Orde do 2 de abril de 2019 (DOG núm. 77, do 23 de abril), para a execución de:
– 14 proxectos de educación para o desenvolvemento e a cidadanía global que executarán as organizacións non gobernamentais de cooperación ao desenvolvemento (ONGD), por un importe global dun catrocentos setenta e nove mil douscentos cincuenta e seis euros con oitenta e catro céntimos (479.256,84 €), nas contías, beneficiarios e finalidade, que se relacionan no anexo desta resolución.
Santiago de Compostela, 20 de setembro de 2019
RESOLUCIÓN do 20 de setembro de 2019, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 17 de decembro de 2018 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se realiza a súa convocatoria.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/10/2019

Conforme ao establecido no artigo 24 da Orde do 17 de decembro de 2018 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se realiza á súa convocatoria, unha vez ultimada a concesión de axudas publicarase no
Diario Oficial de Galicia
a relación das concedidas, con indicación das entidades beneficiarias, a finalidade, o país de execución do proxecto e o importe das axudas concedidas.
De acordo co establecido no artigo único do punto 3 desta orde, as cantidades inicialmente asignadas a cada aplicación orzamentaria do capítulo IV e do capítulo VII por cada liña de subvención teñen carácter estimativo e a súa determinación definitiva será a que resulte das resolucións de concesión que se diten ao abeiro desta orde.
En base ao informe da comisión avaliadora recollido na acta de data 22 de abril de 2019 e de acordo co sinalado no citado artigo único do punto 3 da orde da convocatoria, realizáronse as preceptivas modificacións orzamentarias e autorizouse polo Consello da Xunta de Galicia o incremento na dotación da anualidade do capítulo IV para o ano 2020. A modificación na distribución entre créditos orzamentarios foi publicada no
Diario Oficial de Galicia
, núm. 122, do 28 de xuño.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 2 de xullo de 2019, de conformidade coa Orde do 17 de decembro de 2018 (DOG núm. 9, do 14 de xaneiro de 2019) para a execución de:
– 17 proxectos de cooperación para o desenvolvemento no exterior a executar polas organizacións non gobernamentais de cooperación ao desenvolvemento (ONGD), por un importe global de tres millóns cincuenta e cinco mil cincocentos oitenta e sete euros con noventa e oito céntimos (3.055.587,98 €), nas contías, beneficiarios, finalidade e país de execución que se relacionan no anexo I desta resolución.
– 2 proxectos de cooperación para o desenvolvemento no exterior a executar polos outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe global de trescentos corenta e catro mil seiscentos sesenta e cinco euros con corenta e nove céntimos (344.665,49 €), nas contías, beneficiarios, finalidade e país de execución que se relacionan no anexo II desta resolución.
Santiago de Compostela, 20 de setembro de 2019
RESOLUCIÓN do 20 de setembro de 2019, da Secretaría Xeral Técnica da Consellería de Política Social, pola que se dá publicidade aos convenios de colaboración subscritos no segundo cuadrimestre do ano 2019.
Consellería de Política Social — III. Outras disposicións — 08/10/2019

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir para a súa publicación no
Diario Oficial de Galicia
, nos meses de xaneiro, maio e setembro de cada ano, unha relación dos convenios subscritos referida ao cuadrimestre anterior para os efectos de cumprir coas obrigacións legais fixadas.
En consecuencia, e para lle dar cumprimento á dita obriga,
Darlle publicidade á relación de convenios de colaboración subscritos pola Consellería de Política Social durante o segundo cuadrimestre do ano 2019, que se incorpora como anexo I a esta resolución.
No anexo II da resolución dáse publicidade a un convenio de colaboración subscrito pola Consellería de Política Social durante o primeiro cuadrimestre do ano 2019.
Santiago de Compostela, 20 de setembro de 2019
RESOLUCIÓN do 20 de setembro de 2019, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 29 de abril de 2019 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/10/2019

Conforme o establecido no artigo 25 da Orde do 29 de abril de 2019 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se procede á súa convocatoria para o ano 2019, unha vez ultimada a concesión de axudas, publicarase no
Diario Oficial de Galicia
a relación das concedidas, con indicación das entidades beneficiarias, contía e finalidade.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 19 de xullo de 2019, de conformidade coa Orde do 29 de abril de 2019 (DOG núm. 92, do 15 de maio) para a execución de:
– 4 proxectos de acción humanitaria no exterior que van executar as organizacións non gobernamentais de cooperación ao desenvolvemento (ONGD), por un importe global de douscentos setenta e nove mil oitocentos noventa e un euros con cincuenta e dous céntimos (279.891,52 €), nas contías, beneficiarios e finalidade, que se relacionan no anexo desta resolución.
Santiago de Compostela, 20 de setembro de 2019
RESOLUCIÓN do 20 de setembro de 2019, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 6 de maio de 2019 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento no marco da Axenda 2030, que executarán os grupos e centros de investigación das universidades galegas e se procede a súa convocatoria para o ano 2019.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/10/2019

Conforme o establecido no artigo 25 da Orde do 6 de maio de 2019 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento no marco da Axenda 2030, que executarán os grupos e centros de investigación das universidades galegas e se procede á súa convocatoria para o ano 2019, unha vez ultimada a concesión de axudas, publicarase no Diario Oficial de Galicia a relación das concedidas, con indicación das entidades beneficiarias, contía e finalidade.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea do 9 de agosto de 2019, de conformidade coa disposición adicional da Orde do 6 de maio de 2019 (DOG núm. 100, do 28 de maio) para a execución de:
– 5 proxectos de investigación e para crear de grupos de investigación en materia de cooperación para o desenvolvemento, por un importe global de cento cincuenta mil euros (150.000,00 €), nas contías, beneficiarios e finalidade, que se relacionan no anexo desta resolución.
Santiago de Compostela, 20 de setembro de 2019
RESOLUCIÓN do 9 de outubro de 2019, da Dirección Xeral de Mobilidade, pola que se modifica a Resolución do 4 de xuño de 2019 pola que se establece a composición da Xunta Arbitral de Transportes de Galicia.
Consellería de Infraestruturas e Mobilidade — II. Autoridades e persoal — 16/10/2019

A Xunta Arbitral de Transportes de Galicia, instrumento de protección e defensa das partes que interveñen na actividade de transporte, creouse, no marco da Lei 16/1987, do 30 de xullo, de ordenación dos transportes terrestres, pola Orde da Consellería de Ordenación do Territorio e Obras Públicas do 9 de outubro de 1991 (
Diario Oficial de Galicia
número 232, do 23 de outubro). A súa actual composición vén determinada pola Resolución desta dirección xeral, do 4 de xuño de 2019, pola que se establece a composición da Xunta Arbitral de Transportes de Galicia (
Diario Oficial de Galicia
número 110, do 12 de xuño).
Desde a publicación da Orde do 4 de xuño de 2019 producíronse cambios no persoal que presta servizos na Consellería de Infraestruturas e Mobilidade e que fora designado membro da Xunta Arbitral de Transportes de Galicia, polo que procede a modificación da suplencia da secretaría da Xunta.
De conformidade co exposto,
Primeiro. Modificar o punto 3.2 da Resolución da Dirección Xeral de Mobilidade do 4 de xuño de 2019, pola que se establece a composición da Xunta Arbitral de Transportes de Galicia, relativo á suplencia da secretaría, que pasa a ter a seguinte redacción:
«3.2. Suplentes:
– María Carmen Arnoso Calvo.
– Sonia Romero Doniz».
Segundo. A modificación anterior entenderase vixente e aplicable a partir da publicación desta resolución no
Diario Oficial de Galicia
. En todo o non afectado por ela, mantense en vigor o previsto na mencionada Resolución do 4 de xuño de 2019.
Santiago de Compostela, 9 de outubro de 2019
RESOLUCIÓN do 30 de setembro de 2019, da Dirección Xeral de Educación, Formación Profesional e Innovación Educativa, pola que se modifica a Resolución do 3 de maio de 2019 pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2018.
Consellería de Educación, Universidade e Formación Profesional — III. Outras disposicións — 10/10/2019

Por Orde do 13 de xullo de 2018 (DOG do 30 de xullo), regúlase o procedemento para o reintegro individual de gastos por asistencia a actividades de formación do profesorado non universitario durante o ano 2018.
O artigo noveno desta orde establece que, unha vez concedida a totalidade dos reintegros, publicarase no
Diario Oficial de Galicia
a relación das persoas beneficiarias deles.
Con data do 14 de maio de 2019 procedeuse á publicación no
Diario Oficial de Galicia
da Resolución do 3 de maio de 2019, da Dirección Xeral de Educación, Formación Profesional e Innovación Educativa, pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2018.
Con posterioridade a esta publicación, procedeuse á concesión do reintegro individual a Cristina Garagorri Gutiérrez debido á resolución estimatoria do recurso de alzada presentado pola interesada.
En virtude do exposto anteriormente,
Único. Modificar a relación de persoas beneficiarias que figuran no anexo da Resolución do 3 de maio de 2019, da Dirección Xeral de Educación, Formación Profesional e Innovación Educativa, pola que se fai pública a relación de persoas beneficiarias de reintegros individuais de gastos por asistencia a actividades de formación do profesorado non universitario durante o ano 2018, e incluír nela á seguinte beneficiaria:
Santiago de Compostela, 30 de setembro de 2019
ORDE do 30 de setembro de 2019 pola que se fixan os prezos de venda ao público de diversas publicacións.
Consellería de Cultura e Turismo — III. Outras disposicións — 10/10/2019

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, previo informe favorable da Consellería de Facenda, e publicados no
Diario Oficial de Galicia
.
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 30 de setembro de 2019
RESOLUCIÓN do 30 de setembro de 2019 pola que se dá publicidade ás axudas concedidas ao abeiro da Resolución do 26 de decembro de 2018, pola que se establecen as bases reguladoras para a concesión, en réxime de concorrencia competitiva, de subvencións a entidades locais para actuacións de mellora das infraestruturas turísticas, e se anuncia a súa convocatoria para o ano 2019.
Axencia Turismo de Galicia — III. Outras disposicións — 10/10/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como no artigo 26 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas con cargo á aplicación orzamentaria 11.A2.761A.760.0, proxecto 2016 00002, crédito orzamentario 3.000.000 €, que figuran no anexo desta resolución, concedidas ao abeiro da Resolución do 26 de decembro de 2018, da Axencia Turismo de Galicia, pola que se establecen as bases reguladoras para a concesión, en réxime de concorrencia competitiva, de subvencións a entidades locais para actuacións de mellora das infraestruturas turísticas, e se anuncia a convocatoria para o ano 2019.
Santiago de Compostela, 30 de setembro de 2019
DECRETO 121/2019, do 26 de setembro, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción de fomento da mobilidade sustentable, senda na PO-551, treito Bagüín-Seixo, puntos quilométricos 2+900-3+700, de clave PO/16/265.06, no concello de Marín.
Consellería de Infraestruturas e Mobilidade — III. Outras disposicións — 10/10/2019

Antecedentes:
Primeiro. No
Diario Oficial de Galicia
núm. 31, do 13 de febreiro de 2019, publicouse o Anuncio do 6 de febreiro de 2019 polo que se somete ao trámite de información pública o proxecto de construción de fomento da mobilidade sustentable, senda na PO-551, treito Bagüín-Seixo, puntos quilométricos 2+900-3+700 de clave PO/16/265.06, así como a relación individual de bens, dereitos e propietarios afectados polo proxecto referenciado.
Segundo. Tras a análise das alegacións, informes e certificados presentados, o 17 de xullo de 2019 apróbase o expediente de información pública e o proxecto de construción de fomento da mobilidade sustentable, senda na PO-551, treito Bagüín-Seixo, puntos quilométricos 2+900-3+700 de clave PO/16/265.06.
Este proxecto ten por obxecto a construción dunha senda de uso peonil e ciclista pola marxe dereita da estrada PO-551, no treito Bagüín-Seixo entre os puntos quilométricos 2+900 e 3+700. O mencionado proxecto encádrase dentro das actuacións de fomento da mobilidade sustentable na comarca do Morrazo e concellos limítrofes, da Xunta de Galicia.
A competencia para a execución da expropiación forzosa, no ámbito das estradas non incorporadas á rede do Estado con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día vinte e seis de setembro de dous mil dezanove,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción de fomento da mobilidade sustentable, senda na PO-551, treito Bagüín-Seixo, puntos quilométricos 2+900-3+700 de clave PO/16/265.06.
Santiago de Compostela, vinte e seis de setembro de dous mil dezanove
ORDE do 25 de setembro de 2019 pola que se extingue a autorización do centro autorizado de Artes Plásticas e Deseño Felicidad Duce, de Allariz, por cesamento das súas actividades docentes.
Consellería de Educación, Universidade e Formación Profesional — III. Outras disposicións — 10/10/2019

A titularidade do centro autorizado de Artes Plásticas e Deseño (CE ART) Felicidad Duce, de Allariz (Ourense), solicita a extinción da autorización por cesamento de actividades.
O expediente tramítase de conformidade co Decreto 253/1995, do 29 de setembro (DOG número 196, do 11 de outubro), desenvolvido pola Orde do 5 de decembro de 1995 (DOG número 27, do 7 de febreiro de 1996), sobre autorización de centros docentes privados para impartir ensinanzas artísticas.
Por isto, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir a autorización do CE ART Felicidad Duce, de Allariz, código 32020690, en aplicación do artigo 13 do Decreto 253/1995, do 29 de setembro, por instancia da titularidade do centro por cesamento das actividades docentes.
Artigo 2. Inscrición no rexistro
A presente extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei  29/1998, do 13 de xullo, reguladora da xurisdición contencioso-administrativa.
Santiago de Compostela, 25 de setembro de 2019
DECRETO 123/2019, do 10 de outubro, polo que se nomea director do ente público Portos de Galicia a Roi Fernández Añón.
Consellería do Mar — II. Autoridades e persoal — 11/10/2019

En virtude do establecido no artigo 15.2 da Lei 6/2017, do 12 de decembro, de portos de Galicia, nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día dez de outubro de dous mil dezanove,
Nomeo director do ente público Portos de Galicia a Roi Fernández Añón.
Santiago de Compostela, dez de outubro de dous mil dezanove